               COMISIA EUROPEANĂ
            Bruxelles, 14.11.2017
            COM(2017) 643 final
            2017/0297(COD)
            Propunere de
            DECIZIE A PARLAMENTULUI EUROPEAN ŞI A CONSILIULUI
            de modificare a Deciziei 2003/17/CE a Consiliului în ceea ce privește echivalența inspecțiilor în câmp efectuate în Brazilia la culturile producătoare de semințe de plante furajere și la culturile producătoare de semințe de cereale și echivalența semințelor de plante furajere și a semințelor de cereale produse în Brazilia, precum și în ceea ce privește echivalența inspecțiilor în câmp efectuate în Moldova la culturile producătoare de semințe de cereale, la culturile producătoare de semințe de legume și la culturile producătoare de semințe de plante oleaginoase și textile și echivalența semințelor de cereale, a semințelor de legume și a semințelor de plante oleaginoase și textile produse în Moldova

               EXPUNERE DE MOTIVE

               1.CONTEXTUL PROPUNERII

               Decizia 2003/17/CE a Consiliului acordă echivalență anumitor țări terțe în ceea ce privește inspecțiile în câmp și producția de semințe provenite de la anumite specii care sunt efectuate în conformitate cu Directivele 66/401/CEE, 66/402/CEE, 2002/54/CE și 2002/57/CE. Dispozițiile naționale care reglementează semințele recoltate și controlate în aceste țări oferă aceleași garanții ca și dispozițiile aplicabile semințelor recoltate și controlate în Uniunea Europeană, în ceea ce privește caracteristicile, examinarea, identitatea, marcajul și controlul semințelor. Având în vedere că Brazilia și Moldova nu se numără printre aceste țări, semințele recoltate în aceste țări nu pot fi importate în UE.

               Brazilia a prezentat Comisiei o cerere prin care solicita ca semințele sale de plante furajere și de cereale să intre sub incidența Deciziei 2003/17/CE a Consiliului în ceea ce privește echivalența unor astfel de semințe

               Moldova a solicitat Comisiei ca semințele sale de cereale, de plante oleaginoase și textile și de legume să intre sub incidența aceleiași decizii în ceea ce privește echivalența unor astfel de semințe.

               Ca răspuns la aceste cereri, Comisia a examinat legislația Braziliei și a Moldovei  în acest domeniu. În continuare, Comisia a auditat sistemele de inspecții în câmp și de certificare a semințelor din Brazilia și Republica Moldova. Comisia a concluzionat că cerințele și sistemele lor sunt echivalente cu cele de la nivelul UE și oferă aceleași garanții.

               Prin urmare, este oportun să se recunoască semințele din Brazilia ca fiind echivalente cu semințele de plante furajere și semințele de cereale recoltate, produse și controlate în UE. Acest lucru poate fi realizat printr-o decizie care să fie adoptată de Parlamentul European și de Consiliu.

               În mod similar, este oportun să se recunoască semințele din Moldova ca fiind echivalente cu semințele de cereale, de plante oleaginoase și textile și de legume care sunt recoltate, produse și controlate în UE. Acest lucru poate fi realizat printr-o decizie care să fie adoptată de Parlamentul European și de Consiliu.

               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               Recunoașterea echivalenței cerințelor juridice ale unei țări din afara UE și a controalelor oficiale de certificare a semințelor este o măsură tehnică. Procesul implică evaluarea legislației și a sistemelor de control în vigoare, și, prin urmare, capacitatea unei anumite țări terțe de a efectua certificarea semințelor. Această măsură este luată în conformitate cu cerințele prevăzute în anexa II la Decizia 2003/17/CE. Având în vedere că nu are nicio incidență asupra aspectelor de politică, nu este necesară nicio evaluare a impactului.

               În cadrul reuniunilor de consultare cu părțile interesate, precum și în cadrul mai multor reuniuni ale Comitetului permanent pentru plante, animale, produse alimentare și hrană pentru animale (PAFF), sectorul semințelor din UE și statele membre au îndemnat Comisia să acționeze în această privință. Se preconizează că prezenta decizie va fi în beneficiul întreprinderilor producătoare de semințe care își desfășoară activitatea în Brazilia și în Moldova, al potențialilor importatori UE de semințe din aceste țări și al agricultorilor din UE, care vor avea, în viitor, acces la o gamă mai largă de semințe.

               De asemenea, Comisia a organizat o consultare publică pe o durată de patru săptămâni, încheiată la 22 august 2017, cu privire la foaia de parcurs asociată prezentei propuneri. Cele câteva observații primite au fost toate pozitive, exprimând susținerea pentru propunere. Unele părți interesate se așteaptă ca actul să încurajeze reciprocitatea în comercializarea semințelor.

               3.ELEMENTELE JURIDICE ALE PROPUNERII

               Scopul propunerii este de a pune în aplicare articolul 16 alineatul (1) din Directiva 66/401/CEE, articolul 16 alineatul (1) din Directiva 66/402/CEE și articolul 20 alineatul (1) din Directiva 2002/57/CE; de a insera, în

                  Decizia 2003/17/CE

                a Consiliului, articolul 37 alineatul (1) din Directiva 2002/55/CE privind recunoașterea echivalenței semințelor de plante furajere, de cereale, de legume și de plante oleaginoase și textile recoltate într-o țară din afara UE în ceea ce privește anumite garanții și dispoziții din respectiva directivă; și de a pune în aplicare articolul 37 alineatul (1) din Directiva 2002/55/CE.

               4.IMPLICAȚIILE BUGETARE

               Nu există implicații bugetare.

               2017/0297 (COD)

               Propunere de

               DECIZIE A PARLAMENTULUI EUROPEAN ŞI A CONSILIULUI

               de modificare a Deciziei 2003/17/CE a Consiliului în ceea ce privește echivalența inspecțiilor în câmp efectuate în Brazilia la culturile producătoare de semințe de plante furajere și la culturile producătoare de semințe de cereale și echivalența semințelor de plante furajere și a semințelor de cereale produse în Brazilia, precum și în ceea ce privește echivalența inspecțiilor în câmp efectuate în Moldova la culturile producătoare de semințe de cereale, la culturile producătoare de semințe de legume și la culturile producătoare de semințe de plante oleaginoase și textile și echivalența semințelor de cereale, a semințelor de legume și a semințelor de plante oleaginoase și textile produse în Moldova

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere
                  1
               , în special articolul 16 alineatul (1),

               având în vedere Directiva 66/402/CEE a Consiliului din 14 iunie 1966 privind comercializarea semințelor de cereale
                  2
               , în special articolul 16 alineatul (1),

               având în vedere Directiva 2002/55/CE a Consiliului din 13 iunie 2002 privind comercializarea semințelor de legume
                  3
               , în special articolul 37 alineatul (1),

               având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibră
                  4
               , în special articolul 20 alineatul (1),

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               având în vedere avizul Comitetului Economic și Social European
                  5
               ,

               având în vedere avizul Comitetului Regiunilor
                  6
               ,

               hotărând în conformitate cu procedura legislativă ordinară,

               întrucât:

               (1)Decizia 2003/17/CE a Consiliului
                  7
                prevede că, în anumite condiții, inspecțiile în câmp ale anumitor culturi producătoare de semințe efectuate în țările terțe enumerate trebuie să fie considerate echivalente cu inspecțiile în câmp efectuate în conformitate cu legislația Uniunii și că, în anumite condiții, semințele de anumite specii de plante furajere, de cereale, de sfeclă și de plante oleaginoase și textile produse în aceste țări trebuie să fie considerate echivalente cu semințele produse în conformitate cu legislația Uniunii.

               (2)Brazilia a prezentat Comisiei o cerere pentru a acorda echivalență sistemului său de inspecții în câmp privind semințele de plante furajere și de cereale și semințelor de plante furajere și de cereale, produse și certificate în Brazilia.

               (3)Comisia a examinat legislația relevantă din Brazilia și, în 2016, a efectuat un audit privind sistemul de controale oficiale și de certificare a semințelor de plante furajere și de cereale în Brazilia și a examinat echivalența acestora cu cerințele Uniunii
                  8
               .

               (4)În urma respectivului audit, s-a ajuns la concluzia că inspecțiile în câmp la culturile producătoare de semințe, eșantionarea, testarea și controalele oficiale a posteriori  în ceea ce privește semințele de plante furajere și de cereale sunt efectuate corespunzător și că îndeplinesc condițiile din anexa II la Decizia 2003/17/CE, precum și cerințele prevăzute de Directivele 66/401/CEE și 66/402/CEE. În plus, s-a ajuns la concluzia că autoritățile naționale responsabile pentru punerea în aplicare a certificării semințelor din Brazilia sunt competente și funcționează în mod corespunzător.

               (5)Moldova a prezentat Comisiei o cerere pentru a acorda echivalență sistemului său de inspecții în câmp privind semințele de cereale, de legume și de plante oleaginoase și textile și semințelor de cereale, de legume și de plante oleaginoase și textile produse și certificate în Brazilia.

               (6)Comisia a examinat legislația relevantă din Moldova și, în 2016, a efectuat un audit privind sistemul de controale oficiale și de certificare a semințelor de cereale, de legume și de plante oleaginoase și textile din Moldova și a examinat echivalența acestora cu cerințele Uniunii
                  9
               .

               (7)În urma respectivului audit, s-a ajuns la concluzia că inspecțiile în câmp la culturile producătoare de semințe, eșantionarea, testarea și controalele oficiale a posteriori  în ceea privește semințele de cereale, de legume și de plante oleaginoase și textile sunt efectuate corespunzător și că îndeplinesc condițiile din anexa II la Decizia 2003/17/CE și cerințele prevăzute de Directivele 66/402/CEE, 2002/55/EC și 2002/57/CEE. În plus, s-a ajuns la concluzia că autoritățile naționale responsabile pentru punerea în aplicare a certificării semințelor din Moldova sunt competente și funcționează în mod corespunzător.

               (8)Prin urmare, este oportun să se acorde echivalența privind inspecțiile în câmp efectuate în ceea ce privește semințele de plante furajere și de cereale din Brazilia și în ceea ce privește semințele de plante furajere și de cereale produse în Brazilia și certificate oficial de autoritățile sale.

               (9)Este, de asemenea, oportun să se acorde echivalența privind inspecțiile în câmp efectuate în ceea ce privește semințele de cereale, de legume și de plante oleaginoase și textile din Moldova și în ceea ce privește semințele de cereale, de legume și de plante oleaginoase și textile produse în Moldova și certificate oficial de autoritățile sale.

               (10)În Uniune există o cerere în ceea ce privește importul de semințe de legume provenind din țări terțe, inclusiv din Moldova. Prin urmare, dispozițiile din Decizia 2003/17/CE ar trebui să reglementeze semințele de legume menționate în Directiva 2002/55/CE pentru a  răspunde în viitor cererilor de semințe originare din Republica Moldova, precum și din alte țări terțe.

               (11)Pentru ca prezenta decizie să fie în conformitate cu normele aplicabile ale Asociației Internaționale pentru Testarea Semințelor (ISTA), țara terță în cauză ar trebui să furnizeze o declarație în calitate de informații oficiale conform căreia semințele au făcut obiectul unor eșantionări și testări în conformitate cu normele ISTA pentru buletinul portocaliu sau albastru, iar loturile de semințe ar trebui să fie însoțite de un astfel de certificat.

               (12)Prin urmare, Decizia 2003/17/CE ar trebui modificată în consecință,

               ADOPTĂ PREZENTA DECIZIE:

               Articolul 1
               Modificări aduse Deciziei 2003/17/CE

               Decizia 2003/17/CE se modifică după cum urmează:

               (1)La articolul 1, prima teză se înlocuiește cu următorul text:

               „Inspecțiile în câmp la culturile producătoare de semințe din speciile precizate în anexa I realizate în țările terțe enumerate în anexa respectivă sunt considerate echivalente cu inspecțiile în câmp realizate în conformitate cu directivele 66/401/CEE, 66/402/CEE, 2002/54/CE, 2002/55/CE și 2002/57/CE, cu condiția ca acestea:”

               (2)Articolul 2 se înlocuiește cu următorul text:

               „Articolul 2

               Semințele din speciile precizate în anexa I, produse în țările terțe enumerate în anexa respectivă și certificate oficial de către autoritățile menționate în aceeași anexă sunt considerate echivalente cu semințele conforme cu directivele 66/401/CEE, 66/402/CEE, 2002/54/CE, 2002/55/CE și 2002/57/CE, în cazul în care acestea îndeplinesc condițiile definite în partea B din anexa II."

               (3)Articolul 3 se modifică după cum urmează:

               (a)Alineatul (1) se înlocuiește cu următorul text:

               „1.În cazul în care semințele echivalente fac obiectul unei schimbări a etichetei și a sistemului de închidere efectuat în Comunitate în conformitate cu sistemele OCDE pentru certificarea soiurilor de semințe destinate comerțului internațional, se aplică, mutatis mutandis, dispozițiile directivelor 66/401/CEE, 66/402/CEE, 2002/54/CE, 2002/55/CE și 2002/57/CE privind reînchiderea ambalajelor.

               Primul paragraf se aplică acestor operațiuni fără a aduce atingere normelor OCDE.

               ______________

               *Sistemele OCDE pentru certificarea soiurilor de semințe destinate comerțului internațional, http://www.oecd.org/tad/code/seeds.htm”

               (b)Alineatul (2) litera (b) se înlocuiește cu următorul text:

               „(b)pentru ambalajele mici CE, în sensul Directivei 66/401/CEE, 2002/54/CE sau 2002/55/CE.”

               (4)Anexele se modifică în conformitate cu anexa la prezenta decizie.

               Articolul 2
               Intrarea în vigoare

               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 3
               Destinatari

               Prezenta decizie se adresează statelor membre.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO 125, 11.7.1966, p. 2298/66.

                     (2)
                  JO 125, 11.7.1966, p. 2309/66.

                     (3)
                  JO L 193, 20.7.2002, p. 33.

                     (4)
                  JO L 193, 20.7.2002, p. 74.

                     (5)
                  JO C , p. .

                     (6)
                  JO C , p. .

                     (7)
                  Decizia 2003/17/CE a Consiliului din 16 decembrie 2002 privind echivalența inspecțiilor în câmp la culturile producătoare de semințe, efectuate în țări terțe, și echivalența semințelor produse în țări terțe (JO L 8/10, 14.1.2003).

                     (8)
                  Raport final al auditului efectuat în Brazilia , de la 11 aprilie 2016 la 19 aprilie 2016, în scopul evaluării sistemului de controale oficiale și de certificare a semințelor și a echivalenței acestora cu cerințele Uniunii Europene.

                     (9)
                  Raport final al auditului efectuat în Republica Moldova, de la 14 iunie până  la 21 iunie 2016, în scopul evaluării sistemului de controale oficiale și de certificare a semințelor și a echivalenței acestora cu cerințele Uniunii Europene.

    ---documentbreak---

               COMISIA EUROPEANĂ
            Bruxelles, 14.11.2017
            COM(2017) 643 final
            ANEXĂ
            la Propunerea de
            DECIZIE A PARLAMENTULUI EUROPEAN ȘI A CONSILIULUI
            de modificare a Deciziei 2003/17/CE a Consiliului în ceea ce privește echivalența inspecțiilor în câmp efectuate în Brazilia la culturile producătoare de semințe de plante furajere și la culturile producătoare de semințe de cereale și echivalența semințelor de plante furajere și a semințelor de cereale produse în Brazilia, precum și în ceea ce privește echivalența inspecțiilor în câmp efectuate în Moldova la culturile producătoare de semințe de cereale, la culturile producătoare de semințe de legume și la culturile producătoare de semințe de plante oleaginoase și textile și echivalența semințelor de cereale, a semințelor de legume și a semințelor de plante oleaginoase și textile produse în Moldova

               ANEXĂ

               Anexele I și II se modifică după cum urmează:

               (1)Anexa I se modifică după cum urmează:

               (a)În tabel, se introduc următoarele mențiuni, în ordine alfabetică:

                        „BR

                        Ministerul Agriculturii, Creșterii Animalelor și Alimentației

                        Esplanada dos Ministérios, bloco D

                        70.043-900 Brasilia-DF

                        66/401/EEC

                        66/402/EEC”

                        „MD

                        Agenția Națională pentru Siguranța Alimentelor (ANSA)

                        str. Mihail Kogălniceanu 63,

                        MD-2009, Chișinău

                        66/402/EEC

                        2002/55/EC

                        2002/57/EC”

               (b)În nota de subsol a tabelului, se introduc următorii termeni, în ordine alfabetică: „BR – Brazilia”, „MD – Moldova”.

               (2)Anexa II se modifică după cum urmează:

               (a)la alineatul (1) al punctului A, a cincea liniuță se înlocuiește cu următorul text:

               „–semințele de porumb și de sorg, în cazul semințelor de Zea mays și de Sorghum spp. prevăzute de Directiva 66/402/CEE.

               –semințele de legume, în cazul speciilor prevăzute de Directiva 2002/55/CEE.”

               (b)Partea B se modifică după cum urmează:

               (i)la alineatul (1) primul paragraf, a cincea liniuță se înlocuiește cu următorul text:

               „–semințele de porumb și de sorg, în cazul semințelor de Zea mays și de Sorghum spp. prevăzute de Directiva 66/402/CEE.

               –semințele de legume, în cazul speciilor prevăzute de Directiva 2002/55/CEE.”

               (ii)la punctul 2.1, liniuțele se înlocuiesc cu următorul text:

               „–Directiva 66/401/CEE, anexa II,

               –Directiva 66/402/CEE, anexa II,

               –Directiva 2002/54/CE, anexa I partea B

               –Directiva 2002/55/CE, anexa II,

               –Directiva 2002/57/CE, anexa II.”

               (iii)la punctul 2.2, liniuțele se înlocuiesc cu următorul text:

               „–Directiva 66/401/CEE, anexa III coloanele 3 și 4,

               –Directiva 66/402/CEE, anexa III coloanele 3 și 4,

               –Directiva 2002/54/CE, anexa II al doilea rând,

               –Directiva 2002/55/CE, anexa III,

               –Directiva 2002/57/CE, anexa III, coloanele 3 și 4.”

               (iv)la punctul 3.1, a doua liniuță se înlocuiește cu următorul text:

               „−o mențiune care atestă că semințele au făcut obiectul unor eșantionări și testări conforme cu metodele internaționale în uz, redactată astfel: „Eșantionate și analizate de... (denumirea sau inițialele stației de testare a semințelor ISTA) în conformitate cu normele ISTA pentru buletinul portocaliu sau albastru”;”

               (v)punctul 4 se înlocuiește cu următorul text:

               „4.Loturile de semințe sunt însoțite de un buletin portocaliu sau albastru al ISTA, care furnizează indicații privind condițiile prevăzute la punctul 2.”


               COMISIA EUROPEANĂ
            Bruxelles, 25.10.2017
            COM(2017) 625 final
            2017/0274(NLE)
            Propunere de
            DECIZIE A CONSILIULUI
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2019, cuantumul anual pentru exercițiul 2018, prima tranșă pentru exercițiul 2018 și previziunile cu caracter indicativ și neobligatoriu privind valorile anuale preconizate ale contribuțiilor pentru exercițiile 2020 și 2021

               EXPUNERE DE MOTIVE

               1.CONTEXTUL PROPUNERII

               •Temeiurile și obiectivele propunerii

                  Propunerea se referă la:

                  –
                        plafonul corespunzător valorii anuale a contribuțiilor pentru exercițiul 2019;

                  –
                        valoarea anuală a contribuțiilor pentru exercițiul 2018;

                  –
                        valoarea primei tranșe a contribuțiilor pentru exercițiul 2018.

                  –
                        previziuni cu caracter neobligatoriu privind contribuțiile anuale preconizate pentru exercițiile 2020 și 2021.

                  Cel de al 11-lea Fond european de dezvoltare (FED) și alte fonduri FED care sunt încă deschise (și anume, cel de al 8-lea, al 9-lea și al 10-lea FED) sunt gestionate în conformitate cu următorul set de norme:

                  - Actualul Acord de parteneriat dintre membrii grupului statelor din Africa, Pacific și Caraibe, pe de o parte, și Comunitatea Europeană și statele membre ale acesteia, pe de altă parte („Acordul de parteneriat ACP-UE”), astfel cum a fost modificat ultima dată
                     1
                  .

                  - Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                     2
                   („Acordul intern privind cel de al 11-lea FED”).

                  - Regulamentul (UE) 2015/323 al Consiliului privind regulamentul financiar aplicabil celui de al 11-lea Fond european de dezvoltare
                     3
                   („Regulamentul financiar aplicabil celui de al 11-lea FED”).

                  Documentele menționate mai sus conțin angajamente multianuale asumate de statele membre pentru a sprijini financiar trezoreria FED. Regulamentul financiar aplicabil celui de al 11-lea FED prevede că statele membre furnizează cu regularitate contribuții la trezoreria FED, conform unor angajamente financiare prestabilite. Contribuțiile regulate sunt solicitate prin decizii tehnice ale Consiliului care reflectă execuția angajamentelor financiare decise anterior.

                  Prin urmare, unele rubrici din expunerea de motive nu sunt aplicabile solicitărilor de contribuții regulate precum prezenta solicitare.

               •Coerența cu dispozițiile existente în domeniul de politică vizat

                  A se vedea punctul 1. Temeiurile și obiectivele propunerii

               •Coerența cu alte domenii de politică a Uniunii

                  A se vedea punctul 1. Temeiurile și obiectivele propunerii

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

                  În conformitate cu articolul 21 alineatul (7) din Regulamentul financiar aplicabil celui de al 11-lea FED, se precizează separat suma gestionată de Comisie și suma gestionată de Banca Europeană de Investiții (BEI).

                  În conformitate cu articolul 52 din Regulamentul financiar aplicabil celui de al 11-lea FED, BEI a transmis Comisiei previziunile sale actualizate cu privire la angajamentele și plățile pentru instrumentele a căror gestiune este asigurată de aceasta.

                  În conformitate cu articolul 22 alineatul (1) din Regulamentul financiar aplicabil celui de al 11-lea FED, solicitările de contribuții utilizează mai întâi, succesiv, sumele disponibile din FED-urile anterioare. Prin urmare, solicitările de contribuții din prezenta propunere vizează sumele aferente celui de al 10-lea FED în cazul BEI și sumele aferente celui de al 11-lea FED în cazul Comisiei Europene.

                  În conformitate cu articolul 21 alineatul (2) din Regulamentul financiar aplicabil celui de al 11-lea FED, Consiliul hotărăște cu privire la această propunere până la 15 noiembrie.

                  În conformitate cu articolul 2 din Decizia (UE) 2017/1206 a Consiliului
                     4
                  , se reduc contribuțiile statelor membre stabilite la articolul 1 alineatul (2) litera (a) din acordurile interne privind cel de al optulea și al nouălea FED. Reducerea se pune în aplicare cu ocazia celei de a treia tranșe din 2017 și/sau a primei tranșe din 2018 a contribuțiilor statelor membre, în funcție de opțiunea de ajustare aleasă de fiecare stat membru.

                  La articolul 23 alineatul (1) din Regulamentul financiar aplicabil celui de al 11-lea FED se prevede că statul membru care nu plătește tranșa din contribuție până la termenul stabilit va fi obligat să plătească o dobândă pentru suma neplătită; procedurile privind plata dobânzii sunt stabilite la același articol.

               •Subsidiaritate (în caz de competență neexclusivă)

                  A se vedea punctul 1. Temeiurile și obiectivele propunerii

               •Proporționalitatea

                  A se vedea punctul 1. Temeiurile și obiectivele propunerii

               •Alegerea instrumentului

                  A se vedea punctul 1. Temeiurile și obiectivele propunerii

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Evaluările ex post/verificarea adecvării legislației existente

                  Nu se aplică.

               •Consultările părților interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea reglementărilor și simplificarea

                  Nu se aplică.

               •Drepturile fundamentale

                  Nu se aplică.

               4.IMPLICAȚII BUGETARE

                  Nu se aplică.

               5.ELEMENTE DIVERSE

               •Planuri de implementare și mecanismele de monitorizare, evaluare și raportare

                  Nu se aplică.

               •Documentele explicative (în cazul directivelor)

                  Nu se aplică.

               •Explicații detaliate cu privire la prevederile specifice ale propunerii

                  Nu se aplică.

               2017/0274 (NLE)

               Propunere de

               DECIZIE A CONSILIULUI

               privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2019, cuantumul anual pentru exercițiul 2018, prima tranșă pentru exercițiul 2018 și previziunile cu caracter indicativ și neobligatoriu privind valorile anuale preconizate ale contribuțiilor pentru exercițiile 2020 și 2021

               CONSILIUL UNIUNII EUROPENE,

               având în vedere Tratatul privind Uniunea Europeană și Tratatul privind funcționarea Uniunii Europene,

               având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare
                  5
                („Regulamentul financiar aplicabil celui de al 11-lea FED”), în special articolul 21 alineatul (2),

               având în vedere propunerea Comisiei Europene,

               întrucât:

               (1)În conformitate cu procedura stabilită la articolul 21 alineatul (2) din Regulamentul financiar aplicabil celui de al 11-lea FED, Comisia prezintă, până la 15 octombrie 2017, o propunere care precizează (a) plafonul corespunzător valorii anuale a contribuției pentru exercițiul 2019; (b) valoarea anuală a contribuției pentru exercițiul 2018; (c) valoarea primei tranșe a contribuției pentru exercițiul 2018 și (d) o previziune indicativă, neobligatorie privind sumele anuale preconizate ale contribuțiilor pentru exercițiile 2020-2021.

               (2)În conformitate cu articolul 52 din Regulamentul financiar aplicabil celui de al 11-lea FED, Banca Europeană de Investiții a transmis Comisiei, la 4 septembrie 2017, estimări actualizate ale angajamentelor și plăților din cadrul instrumentelor pe care le gestionează.

               (3)La articolul 22 alineatul (1) din Regulamentul financiar aplicabil celui de al 11-lea FED se prevede că solicitările de contribuții utilizează mai întâi sumele stabilite pentru FED-urile anterioare. Prin urmare, ar trebui să se formuleze o solicitare de fonduri în cadrul celui de al 10-lea FED în cazul BEI și al celui de al 11-lea FED în cazul Comisiei.

               (4)Decizia (UE) 2016/2026 a Consiliului din 15 noiembrie 2016 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2018, cuantumul anual pentru exercițiul 2017, prima tranșă pentru exercițiul 2017 și previziuni cu caracter indicativ și neobligatoriu privind valorile anuale prevăzute ale contribuțiilor pentru exercițiile 2019 și 2020
                  6
                a stabilit plafonul cuantumului anual pentru contribuțiile statelor membre aferente exercițiului 2018 la 4 550 000 000 EUR în cazul Comisiei și la 250 000 000 EUR în cazul BEI.

               (5)Decizia (UE) 2017/1206 a Consiliului din 4 iulie 2017 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru 2017
                  7
                a stabilit o reducere a contribuției din fondurile dezangajate ale celui de al optulea și al nouălea FED în valoare de 200 000 000 EUR.

               ADOPTĂ PREZENTA DECIZIE:

               Articolul 1

               Plafonul corespunzător valorii anuale a contribuțiilor statelor membre la FED pentru exercițiul 2019 este stabilit la 4 900 000 000 EUR. Această sumă se împarte astfel: 4 600 000 000 EUR pentru Comisie și 300 000 000 EUR pentru BEI.

               Articolul 2

               Valoarea anuală a contribuțiilor statelor membre la FED pentru exercițiul 2018 este stabilită la 4 800 000 000 EUR. Această sumă se împarte astfel: 4 550 000 000 EUR pentru Comisie și 250 000 000 EUR pentru BEI.

               Articolul 3

               Contribuțiile individuale la Fondul european de dezvoltare pe care statele membre trebuie să le plătească Comisiei Europene și Băncii Europene de Investiții în cadrul celei de a doua tranșe pentru exercițiul 2018 sunt indicate în tabelul din anexa la prezenta decizie.

               Plata acestor contribuții poate fi combinată cu ajustările efectuate în contextul punerii în aplicare a reducerii contribuțiilor în valoare de 200 000 000 EUR din fondurile dezangajate în cadrul celui de al optulea și al nouălea FED, în urma unui plan de ajustare comunicat de fiecare stat membru.

               Articolul 4

               Previziunile indicative cu caracter neobligatoriu reprezentând valorile anuale preconizate ale contribuțiilor pentru exercițiul 2020 sunt stabilite la 4 600 000 000 EUR pentru Comisie și la 300 000 000 EUR pentru BEI, iar pentru exercițiul 2021 la 4 700 000 000 EUR pentru Comisie și 300 000 000 EUR pentru BEI.

               Articolul 5

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 317, 15.12.2000, p. 3.

                     (2)
                  JO L 210, 6.8.2013, p. 1.

                     (3)
                  JO L 58, 3.3.2015, p. 17-38.

                     (4)
                  JO L 173, 6.7.2017, p. 15.

                     (5)
                  JO L 58, 3.3.2015, p. 17.

                     (6)
                  JO L 313, 19.11.2016, p. 25.

                     (7)
                  JO L 173, 6.7.2017, p. 15.

    ---documentbreak---

               COMISIA EUROPEANĂ
            Bruxelles, 25.10.2017
            COM(2017) 625 final
            ANEXĂ
            la
            Propunerea de decizie a Consiliului
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2019, cuantumul anual pentru exercițiul 2018, prima tranșă pentru exercițiul 2018 și previziunile cu caracter indicativ și neobligatoriu privind valorile anuale preconizate ale contribuțiilor pentru exercițiile 2020 și 2021

               ANEXĂ

                        STATE MEMBRE

                        Cheie Al 10-lea FED (%)

                        Cheie Al 11-lea FED (%)

                        Prima tranșă 2018 (EUR)

                        Total

                        Comisie

                        BEI

                        Cheie Al 11-lea FED (%)

                        Cheie Al 10-lea FED (%)

                        BELGIA

                        3,53

                        3,24927

                        66 610 035,00

                        5 295 000,00

                        71 905 035,00

                        BULGARIA

                        0,14

                        0,21853

                        4 479 865,00

                        210 000,00

                        4 689 865,00

                        REPUBLICA CEHĂ

                        0,51

                        0,79745

                        16 347 725,00

                        765 000,00

                        17 112 725,00

                        DANEMARCA

                        2,00

                        1,98045

                        40 599 225,00

                        3 000 000,00

                        43 599 225,00

                        GERMANIA

                        20,50

                        20,57980

                        421 885 900,00

                        30 750 000,00

                        452 635 900,00

                        ESTONIA

                        0,05

                        0,08635

                        1 770 175,00

                        75 000,00

                        1 845 175,00

                        IRLANDA

                        0,91

                        0,94006

                        19 271 230,00

                        1 365 000,00

                        20 636 230,00

                        GRECIA

                        1,47

                        1,50735

                        30 900 675,00

                        2 205 000,00

                        33 105 675,00

                        SPANIA

                        7,85

                        7,93248

                        162 615 840,00

                        11 775 000,00

                        174 390 840,00

                        FRANȚA

                        19,55

                        17,81269

                        365 160 145,00

                        29 325 000,00

                        394 485 145,00

                        CROAȚIA

                        0,00

                        0,22518

                        4 616 190,00

                        0,00

                        4 616 190,00

                        ITALIA

                        12,86

                        12,53009

                        256 866 845,00

                        19 290 000,00

                        276 156 845,00

                        CIPRU

                        0,09

                        0,11162

                        2 288 210,00

                        135 000,00

                        2 423 210,00

                        LETONIA

                        0,07

                        0,11612

                        2 380 460,00

                        105 000,00

                        2 485 460,00

                        LITUANIA

                        0,12

                        0,18077

                        3 705 785,00

                        180 000,00

                        3 885 785,00

                        LUXEMBURG

                        0,27

                        0,25509

                        5 229 345,00

                        405 000,00

                        5 634 345,00

                        UNGARIA

                        0,55

                        0,61456

                        12 598 480,00

                        825 000,00

                        13 423 480,00

                        MALTA

                        0,03

                        0,03801

                        779 205,00

                        45 000,00

                        824 205,00

                        ȚĂRILE DE JOS

                        4,85

                        4,77678

                        97 923 990,00

                        7 275 000,00

                        105 198 990,00

                        AUSTRIA

                        2,41

                        2,39757

                        49 150 185,00

                        3 615 000,00

                        52 765 185,00

                        POLONIA

                        1,30

                        2,00734

                        41 150 470,00

                        1 950 000,00

                        43 100 470,00

                        PORTUGALIA

                        1,15

                        1,19679

                        24 534 195,00

                        1 725 000,00

                        26 259 195,00

                        ROMÂNIA

                        0,37

                        0,71815

                        14 722 075,00

                        555 000,00

                        15 277 075,00

                        SLOVENIA

                        0,18

                        0,22452

                        4 602 660,00

                        270 000,00

                        4 872 660,00

                        SLOVACIA

                        0,21

                        0,37616

                        7 711 280,00

                        315 000,00

                        8 026 280,00

                        FINLANDA

                        1,47

                        1,50909

                        30 936 345,00

                        2 205 000,00

                        33 141 345,00

                        SUEDIA

                        2,74

                        2,93911

                        60 251 755,00

                        4 110 000,00

                        64 361 755,00

                        REGATUL UNIT

                        14,82

                        14,67862

                        300 911 710,00

                        22 230 000,00

                        323 141 710,00

                        TOTAL UE-28

                        100,00

                        100,00

                        2 050 000 000,00

                        150 000 000,00

                        2 200 000 000,00


               COMISIA EUROPEANĂ
            Bruxelles, 6.11.2017
            COM(2017) 639 final
            2017/0281(NLE)
            Propunere de
            DECIZIE A CONSILIULUI
            din…privind poziția care urmează să fie adoptată, în numele Uniunii Europene,în cadrul Comitetului mixt al SEE referitor la o modificare a anexei XXI (Statistică) la Acordul privind SEE

               EXPUNERE DE MOTIVE

               1.CONTEXT

               •Temeiurile și obiectivele propunerii

               Proiectul de decizie a Comitetului mixt al SEE (anexat la propunerea de decizie a Consiliului) are ca obiect modificarea anexei XXI (Statistică) la Acordul privind SEE, în vederea încorporării Regulamentului (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor și de abrogare a Regulamentului (CE) nr. 2494/95 al Consiliului
                  1
               .

               Regulamentul (UE) 2016/792 stabilește un cadru comun pentru dezvoltarea, producerea și difuzarea indicilor armonizați ai prețurilor de consum (IAPC) și a indicelui prețurilor locuințelor (IPL) la nivelul Uniunii și la nivel național.

               Acești indici nu sunt stabiliți în Liechtenstein, care solicită, prin urmare, să fie exonerat de obligația de a aplica regulamentul menționat. În prezent, Liechtensteinul este exonerat de obligația de a colecta date în conformitate cu Regulamentul (CE) nr. 2494/95 al Consiliului din 23 octombrie 1995
                  2
               , în temeiul unei adaptări prevăzute la punctul 19a litera (f) din anexa XXI la Acordul privind SEE. Liechtensteinul solicită, prin urmare, ca această exonerare să continue să se aplice în ceea ce privește Regulamentul (UE) 2016/792.

               •Coerența cu dispozițiile deja existente în domeniul de politică vizat

               Proiectul atașat de decizie a Comitetului mixt extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Actul legislativ care urmează să fie încorporat în Acordul privind SEE se întemeiază pe articolul 338 alineatul (1) din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  3
                referitor la normele de punere în aplicare a Acordului privind SEE prevede stabilirea de către Consiliu, la propunerea Comisiei, a poziției care urmează să fie adoptată în numele Uniunii în legătură cu astfel de decizii.

               Comisia, în cooperare cu SEAE, prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta acest document în cel mai scurt timp posibil în cadrul Comitetului mixt al SEE.

               •Subsidiaritatea (în cazul competențelor neexclusive)

               Prezenta propunere respectă principiul subsidiarității din motivul prezentat mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

                  Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitatea

               În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE și, în acest scop, ia decizii în cazurile prevăzute de Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Obținerea și utilizarea expertizei

               Nu este cazul.

               •Evaluarea impactului

               Nu este cazul.

               4.IMPLICAȚII BUDGETARE

               Nu se preconizează implicații bugetare ca urmare a încorporării Regulamentul (UE) 2016/792 în Acordul privind SEE.

               5.ELEMENTE DIVERSE

               Nu este cazul.

               2017/0281 (NLE)

               Propunere de

               DECIZIE A CONSILIULUI

               din…

                  privind poziția care urmează să fie adoptată, în numele Uniunii Europene,
                  în cadrul Comitetului mixt al SEE referitor la o modificare a anexei XXI (Statistică)
                  la Acordul privind SEE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European
                  4
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  5
                (denumit în continuare „Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XXI (Statistică) la Acordul privind SEE.

               (3)Regulamentul (UE) 2016/792 al Parlamentului European și al Consiliului
                  6
                trebuie încorporat în Acordul privind SEE.

               (4)Prin urmare, anexa XXI (Statistică) la Acordul privind SEE ar trebui modificată în consecință.

               (5)Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE referitor la propunerea de modificare a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 135, 24.5.2016, p. 11.

                     (2)
                  JO L 257, 27.10.1995, p. 1.

                     (3)
                  JO L 305, 30.11.1994, p. 6-8.

                     (4)
                  JO L 305, 30.11.1994, p. 6.

                     (5)
                  JO L 1, 3.1.1994, p. 3.

                     (6)
                  Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor și de abrogare a Regulamentului (CE) nr. 2494/95 al Consiliului (JO L 135, 24.5.2016, p. 11).

    ---documentbreak---

               COMISIA EUROPEANĂ
            Bruxelles,6.11.2017
            COM(2017) 639 final
            ANEXĂ
            la
            Propunerea de DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea regulamentului de procedură al Comitetului mixt al SEE

               ANEXĂ

               DECIZIA nr. …/2017 A COMITETULUI MIXT AL SEE

                  de modificare a anexei XXI (Statistică) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor și de abrogare a Regulamentului (CE) nr. 2494/95 al Consiliului
                  1
                trebuie încorporat în Acordul privind SEE.

               (2)Regulamentul (UE) 2016/792 abrogă Regulamentul (CE) nr. 2494/95 al Consiliului
                  2
               , care este încorporat în Acordul privind SEE și care, prin urmare, trebuie abrogat în conformitate cu Acordul privind SEE.

               (3)Prin urmare, anexa XXI la Acordul privind SEE ar trebui să fie modificată în consecință,

               ADOPTĂ PREZENTA DECIZIE:

               Articolul 1

               Textul de la punctul 19a [Regulamentul (CE) nr. 2494/95 al Consiliului] din anexa XXI la Acordul privind SEE se înlocuiește cu următorul text:

               „32016 R 0792: Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor, și de abrogare a Regulamentului (CE) nr. 2494/95 al Consiliului (JO L 135, 24.5.2016, p. 11).

               În sensul prezentului acord, dispozițiile regulamentului se citesc cu următoarea adaptare:

               Prezentul regulament nu se aplică Liechtensteinului.”

               Articolul 2

               Textele Regulamentului (UE) 2016/792 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.

                  3Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele

                     Secretarii
                     Comitetului mixt al SEE

                     (1)
                  JO L 135, 24.5.2016, p. 11.

                     (2)
                  JO L 257, 27.10.1995, p. 1.

                     (3)
                  [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 6.11.2017
            COM(2017) 640 final
            2017/0282(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la modificarea anexei II(Reglementări tehnice, standarde, încercări și certificare) la Acordul privind SEE

               EXPUNERE DE MOTIVE

               1.CONTEXT

               •Temeiurile și obiectivele propunerii

               Proiectul de decizie a Comitetului mixt al SEE (anexat la propunerea de decizie a Consiliului) are ca obiect modificarea anexei II (Reglementări tehnice, standarde, încercări și certificare) la Acordul privind SEE pentru a încorpora Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale
                  1
               .

               •Coerența cu dispozițiile deja existente în domeniul de politică vizat

               Proiectul atașat de decizie a Comitetului mixt extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acordului menționat, care vizează instituirea unui Spațiu Economic European dinamic și omogen, bazat pe norme comune și pe condiții de concurență egale.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Actele legislative care urmează să fie încorporate în Acordul privind SEE se întemeiază pe articolele 114, 337 și 43 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               În cooperare cu SEAE, Comisia prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta acest document în cel mai scurt timp în cadrul Comitetului mixt al SEE.

               •Subsidiaritatea (în cazul competențelor neexclusive)

               Propunerea respectă principiul subsidiarității din motivul expus mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

                  Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitatea

               În conformitate cu principiul proporționalității, prezenta propunere nu depășește ceea ce este necesar în vederea atingerii obiectivului său.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea efectivă în aplicare și funcționarea Acordului privind SEE și, în acest scop, ia decizii în cazurile prevăzute de Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Obținerea și utilizarea expertizei

               Nu se aplică.

               •Evaluarea impactului

               Nu se aplică.

               4.IMPLICAȚII BUDGETARE

               Nu există implicații bugetare preconizate ca urmare a încorporării Directivei (UE) 2015/1535 în Acordul privind SEE.

               5.ELEMENTE DIVERSE

               Principalele adaptări solicitate de AELS

               Justificare și soluția propusă:

               Definiția termenului „specificație tehnică”, articolul 1 alineatul (1) litera (c), adaptarea (a)

               Prin adaptare se garantează faptul că textul „produsele agricole, astfel cum sunt menționate în articolul 38 alineatul (1) [...] din [...] TFUE” nu este aplicat în cadrul definiției termenului „specificație tehnică”, pe motiv că articolul 38 alineatul (1) din TFUE se referă la politica agricolă comună (PAC) și politica comună în domeniul pescuitului (PCP) ale UE, ambele fiind instrumente care nu intră sub incidența Acordului privind SEE. O adaptare identică este deja aplicabilă în temeiul Acordului privind SEE.

               Solicitările de informații suplimentare, articolul 5 alineatul (1), adaptarea (c)

               A fost inclusă o adaptare pentru a asigura un schimb suficient de informații între pilonul UE și pilonul AELS. Ar trebui remarcat faptul că o adaptare similară este deja aplicabilă în temeiul Acordului privind SEE.

               Transmiterea de observații, articolul 5 alineatul (2), adaptarea (d)

               Adaptarea clarifică modul în care se transmit, între pilonul UE și pilonul AELS, observațiile cu privire la proiectele de reglementări tehnice. Ar trebui remarcat faptul că o adaptare identică este deja aplicabilă în temeiul Acordului privind SEE.

               2017/0282 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE, cu privire la modificarea anexei II
                  (Reglementări tehnice, standarde, încercări și certificare) la Acordul privind SEE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 114, 337 și 43, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  4
                (denumit în continuare „Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei II (Reglementări tehnice, standarde, încercări și certificare) la Acordul privind SEE.

               (3)Directiva (UE) nr. 2015/1535 a Parlamentului European și al Consiliului
                  5
                trebuie încorporată în Acordul privind SEE.

               (4)Anexa II (Reglementări tehnice, standarde, încercări și certificare) la Acordul privind SEE ar trebui, prin urmare, să fie modificată în mod corespunzător.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE, cu privire la modificarea propusă a anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE, atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 241, 17.9.2015, p. 1-15.

                     (2)
                  JO L 305, 30.11.1994, p. 6-8.

                     (3)
                  JO L 305, 30.11.1994, p. 6.

                     (4)
                  JO L 1, 3.1.1994, p. 3.

                     (5)
                  Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (JO L 241, 17.9.2015, p. 1-15).

    ---documentbreak---

               COMISIA EUROPEANĂ
            Bruxelles, 6.11.2017
            COM(2017) 640 final
            ANEXĂ
            la propunerea de  Decizie a Consiliuluiprivind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la modificarea anexei II(Reglementări tehnice, standarde, încercări și certificare) la Acordul privind SEE

               DECIZIA NR. …/2017
                  A COMITETULUI MIXT AL SEE

                  din

                  de modificare a anexei II (Reglementări tehnice, standarde, încercări și certificare)
                  la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale
                  1
                trebuie încorporată în Acordul privind SEE.

               (2)Directiva (UE) 2015/1535 abrogă Directiva 98/34/CE a Parlamentului European și a Consiliului
                  2
               , care este încorporată în Acordul privind SEE și care, prin urmare, trebuie eliminată din Acordul privind SEE.

               (3)Prin urmare, anexa II la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               În anexa II la Acordul privind SEE, la capitolul XIX, textul de la punctul 1 (Directiva 98/34/CE a Parlamentului European și a Consiliului) se înlocuiește cu următorul text:

               „32015 L 1535: Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (JO L 241, 17.9.2015, p. 1).

               În sensul prezentului acord, dispozițiile directivei se citesc cu următoarele adaptări:

               (a)articolul 1 alineatul (1) litera (c) paragraful al doilea se înlocuiește cu următorul text:

               „Termenul «specificație tehnică» cuprinde, de asemenea, metodele și procesele de producție utilizate cu privire la produsele destinate consumului uman și animal și cu privire la medicamente astfel cum sunt definite la articolul 1 din Directiva 2001/83/CE (Decizia nr. 82/2002 a Comitetului mixt al SEE din 25 iunie 2002
                  3
               ), precum și metodele și procesele de producție referitoare la alte produse, în cazul în care au efect asupra caracteristicilor acestora.”;

               (b)la articolul 5 alineatul (1) primul paragraf se adaugă următorul text:

               „Textul integral al proiectului de reglementare tehnică notificat se pune la dispoziție în limba originală, precum și în traducere completă într-una dintre limbile oficiale ale Uniunii.”;

               (c)la articolul 5 alineatul (1) se adaugă paragraful următor:

               „Comisia sau statele membre prin intermediul Comisiei, pe de o parte, și Autoritatea AELS de Supraveghere sau statele AELS prin intermediul Autorității AELS de Supraveghere, pe de altă parte, pot solicita informații suplimentare cu privire la un proiect de reglementare tehnică notificat.”;

               (d)la articolul 5 alineatul (2) se adaugă paragraful următor:

               „Autoritatea AELS de Supraveghere înaintează Comisiei observațiile statelor AELS sub forma unei comunicări coordonate unice, iar Comisia înaintează Autorității AELS de Supraveghere observațiile Comisiei și ale statelor membre.”;

               (e)articolul 6 alineatele (3), (4), (5) și (6) nu se aplică.”

               Articolul 2

               În anexa XI la Acordul privind SEE, textul de la punctul 5i (Directiva 98/34/CE a Parlamentului European și a Consiliului) se elimină.

               Articolul 3

               Textele Directivei (UE) 2015/1535 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 4

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.

                  4Articolul 5

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele
                     Secretarii

                     Comitetului mixt al SEE

                     (1)
                  JO L 241, 17.9.2015, p. 1.

                     (2)
                  JO L 204, 21.7.1998, p. 37.

                     (3)
                  Suplimentul SEE nr. 49, 3.10.2002, p. 22

                     (4)
                  [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 27.2.2018
            COM(2018) 82 final
            2018/0037(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE referitor la o modificare a anexei XIII (Transporturile)la Acordul privind SEE

               EXPUNERE DE MOTIVE

               1.CONTEXT

               •Temeiurile și obiectivele propunerii

               Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei XIII (Transporturile) la Acordul privind SEE pentru a include Regulamentul (UE) nr. 1305/2014 al Comisiei privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană
                  1
               .

               Adaptările care figurează în proiectul anexat de decizie a Comitetului mixt al SEE depășesc ceea ce poate fi considerat a fi simple adaptări tehnice în sensul Regulamentului nr. 2894/94 al Consiliului.

               •Coerența cu dispozițiile deja existente în domeniul de politică vizat

               Proiectul anexat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

                  Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Actele legislative care urmează să fie încorporate în Acordul privind SEE se întemeiază pe articolele 91 și 172 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               SEAE, în cooperare cu Comisia, prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. SEAE speră să poată prezenta acest document în cel mai scurt timp posibil în cadrul Comitetului mixt al SEE.

                •Subsidiaritatea (în cazul competențelor neexclusive)

               Propunerea respectă principiul subsidiarității din motivul prezentat mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitatea

               În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

               În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE și, în acest scop, ia decizii în cazurile prevăzute de Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Obținerea și utilizarea expertizei

               Nu este cazul.

               •Evaluarea impactului

               Nu este cazul.

               4.IMPLICAȚII BUDGETARE

               Nu se preconizează implicații bugetare ca urmare a încorporării Regulamentului (UE) nr. 1305/2014 al Comisiei în Acordul privind SEE.

               5.ELEMENTE DIVERSE

               •Descrierea adaptării propuse

               Regulamentul (UE) nr. 1305/2014 al Comisiei prevede crearea comitetului director menționat în secțiunea 7.1.4 din anexă. Comitetul director asigură structura de gestionare strategică pentru a gestiona și coordona în mod eficient lucrările privind punerea în aplicare a specificației tehnice de interoperabilitate (STI) pentru „aplicațiile telematice pentru transportul de marfă” (TAF).

               Aceste funcții îi revin, în statele AELS, Autorității AELS de Supraveghere, în conformitate cu structura bazată pe doi piloni prevăzută de Acordul privind SEE. Prin urmare, statele AELS care fac parte din SEE solicită ca Autoritatea AELS de Supraveghere să aibă statut de observator în cadrul comitetului director.

               Trebuie precizat că membrii comitetului director pot propune comitetului director includerea altor organizații în calitate de observatori, atunci când există motive tehnice și organizaționale întemeiate pentru o astfel de includere.

               2018/0037 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE referitor la o modificare a anexei XIII (Transporturile)
                  la Acordul privind SEE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 91 și 172, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  4
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XIII (Transporturile) la Acordul privind SEE.

               (3)Regulamentul (UE) nr. 1305/2014 al Comisiei
                  5
                trebuie încorporat în Acordul privind SEE.

               (4)Prin urmare, anexa XIII (Transporturile) la Acordul privind SEE ar trebui modificată în consecință.

               (5)Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE referitor la propunerea de modificare a anexei XIII (Transporturile) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 ( JO L 356, 12.12.2014, p. 438).

                     (2)

                        JO L 305, 30.11.1994, p. 6-8.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 ( JO L 356, 12.12.2014, p. 438).

    ---documentbreak---

               COMISIA EUROPEANĂ
            Bruxelles,27.2.2018
            COM(2018) 82 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei XIII (Transporturile) la Acordul privind SEE

               ANEXĂ
               DECIZIA NR. …/2018 A COMITETULUI MIXT AL SEE

                  din

                  de modificare a anexei XIII (Transporturile) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006
                  1
                trebuie încorporat în Acordul privind SEE.

               (2)Regulamentul (UE) nr. 1305/2014 abrogă Regulamentul (CE) nr. 62/2006 al Comisiei
                  2
               , care este încorporat în Acordul privind SEE și care, prin urmare, trebuie eliminat din acest acord.

               (3)Prin urmare, anexa XIII la Acordul privind SEE ar trebui modificată în consecință,

               ADOPTĂ PREZENTA DECIZIE:

               Articolul 1

               În anexa XIII la Acordul privind SEE, textul de la punctul 37h [Regulamentul (CE) nr. 62/2006 al Comisiei] se înlocuiește cu următorul text:

               „32014 R 1305: Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 (JO L 356, 12.12.2014, p. 438).

               În sensul prezentului acord, dispozițiile regulamentului se citesc cu următoarea adaptare:

               După secțiunea 7.1.4 alineatul (3) din anexă, se introduce următorul alineat:

               4.
                     Autoritatea AELS de Supraveghere are statut de observator în cadrul comitetului director.”

               Articolul 2

               Textele Regulamentului (UE) nr. 1305/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*, sau la data intrării în vigoare a Deciziei nr. xx/xxxx a Comitetului mixt al SEE din x.xx.xxxx
                  3
                [care încorporează Directiva 2012/34/UE], dacă această dată este ulterioară celei dintâi.

                  4Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE

                     Președintele

                     Secretarii
                     Comitetului mixt al SEE

                     (1)

                        JO L 356, 12.12.2014, p. 438.

                     (2)

                        JO L 13, 18.1.2006, p. 1.

                     (3)

                        JO L …*
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 2.3.2018
            COM(2018) 83 final
            2018/0039(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Proiectul de decizie a Comitetului mixt al SEE (anexat la propunerea de decizie a Consiliului) are drept scop modificarea anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE pentru a încorpora Regulamentul (UE) nr. 537/2014 privind cerințe specifice referitoare la auditul statutar al entităților de interes public
                  1
                și Directiva 2014/56/UE privind auditul legal al situațiilor financiare anuale și al situațiilor financiare consolidate
                  2
               .

               Adaptările care figurează în proiectul anexat al deciziei Comitetului mixt al SEE depășesc ceea ce poate fi considerat a fi simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii trebuie să fie stabilită de Consiliu.

               •Coerența cu dispozițiile existente în domeniul de politică vizat

               Proiectul anexat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte politici ale Uniunii

               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Actele legislative care urmează să fie încorporate în Acordul privind SEE se întemeiază pe articolele 50 și 114 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  3
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               SEAE, în cooperare cu Comisia, prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. SEAE speră să poată prezenta acest document în cel mai scurt timp posibil în cadrul Comitetului mixt al SEE.

               •Subsidiaritatea (în cazul competențelor neexclusive)

               Prezenta propunere respectă principiul subsidiarității din motivul prezentat mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitatea

               În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

               În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE și, în acest scop, ia decizii în cazurile prevăzute de Acordul privind SEE.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               •Evaluările ex post/verificarea adecvării legislației existente

               Nu este cazul.

               •Consultările cu părțile interesate

               Nu este cazul.

               •Obținerea și utilizarea cunoștințelor de specialitate

               Nu este cazul.

               •Evaluarea impactului

               Nu este cazul.

               •Adecvarea reglementărilor și simplificarea

               Nu este cazul.

               •Drepturile fundamentale

               Nu este cazul.

               4.IMPLICAȚII BUDGETARE

               Nu se preconizează implicații bugetare ca urmare a încorporării în Acordul privind SEE a Regulamentului (UE) nr. 537/2014 privind cerințe specifice referitoare la auditul statutar al entităților de interes public și a Directivei 2014/56/UE privind auditul legal al situațiilor financiare anuale și al situațiilor financiare consolidate.

               5.ALTE ELEMENTE

               •Planurile de punere în aplicare și măsurile de monitorizare, evaluare și raportare

               Nu este cazul.

               •Documentele explicative (în cazul directivelor)

               Nu este cazul.

               •Explicarea detaliată a dispozițiilor specifice ale propunerii

               Trimiterile la „legislația Uniunii” din Regulamentul (UE) nr. 537/2014

               În conformitate cu articolul 7 din Acordul privind SEE, numai actele care au fost încorporate în Acordul privind SEE sunt obligatorii pentru statele AELS care fac parte din SEE. Prin urmare, adaptarea (a) la Regulamentul (UE) nr. 537/2014 asigură că dispozițiile care rezervă legislația aplicabilă a Uniunii reflectă faptul că, în contextul SEE, cadrul juridic de referință este Acordul privind SEE și actele încorporate în acesta.

               Articolele 41 și 44 din Regulamentul (UE) nr. 537/2014

               Articolul 41 din regulament introduce perioade de tranziție în ceea ce privește intrarea în vigoare a obligativității rotației auditorilor statutari și a firmelor de audit și a organizării de proceduri de selecție pentru alegerea acestor auditori. Astfel cum se menționează în preambulul regulamentului, această perioadă de tranziție este importantă „pentru a asigura securitatea juridică și tranziția fără probleme la sistemul introdus de” regulament. Aceste considerații se aplică deopotrivă statelor AELS. Cu toate acestea, având în vedere faptul că regulamentul va fi încorporat în Acordul privind SEE ulterior intrării sale în vigoare în UE, aceste perioade de tranziție trebuie să fie ajustate în așa fel încât să se asigure că întreprinderile cu sediul în statele AELS beneficiază de aceeași perioadă de ajustare. Prin urmare, adaptarea (b) ajustează datele prevăzute la articolul 41 pentru a ține seama de data intrării în vigoare a deciziei Comitetului mixt privind încorporarea regulamentului în Acordul privind SEE.

               Articolul 44 din regulament amână cu un an intrarea în vigoare a interzicerii clauzelor care restricționează alegerea auditorului de către acționari. Din motivele expuse mai sus, adaptarea (c) ajustează, prin urmare, mutatis mutandis această dată pentru a ține seama de intrarea în vigoare a prezentei decizii a Comitetului mixt.

               Articolul 30c alineatul (3) din Directiva 2006/43/CE

               În conformitate cu articolul 7 din Acordul privind SEE, numai actele care au fost încorporate în Acordul privind SEE sunt obligatorii pentru statele AELS care fac parte din SEE. Carta drepturilor fundamentale a Uniunii Europene este un instrument al legislației primare a UE care nu este obligatoriu pentru statele care nu sunt membre ale UE și nu este relevant în contextul SEE. Prin urmare, adaptarea (a) la Directiva 2014/56/UE face inaplicabilă trimiterea la cartă de la articolul 30c alineatul (3).

               Cu toate acestea, obligația autorităților competente potrivit căreia publicarea sancțiunilor trebuie să respecte drepturile fundamentale, în special dreptul la respectarea vieții private și de familie și dreptul la protecția datelor cu caracter personal, rămâne aplicabilă ca atare în SEE.

               2018/0039 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul
                  Comitetului mixt al SEE referitor la o modificare a anexei XXII
                  (Dreptul societăților comerciale) și a Protocolului 37 (care cuprinde lista prevăzută la
                  articolul 101) la Acordul privind SEE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 50 și 114, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European
                  4
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  5
                (denumit în continuare „Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XXII (Dreptul societăților comerciale) și Protocolul 37 (care cuprinde lista prevăzută la articolul 101) la Acordul privind SEE.

               (3)Regulamentul (UE) nr. 537/2014 al Parlamentului European și al Consiliului
                  6
                trebuie încorporat în Acordul privind SEE.

               (4)Directiva 2014/56/UE a Parlamentului European și a Consiliului
                  7
                trebuie încorporată în Acordul privind SEE.

               (5)Pentru buna funcționare a Acordului privind SEE, Protocolul 37 la Acordul privind SEE trebuie extins pentru a include Comitetul organismelor europene de supraveghere a auditului (COESA), înființat prin Regulamentul (UE) nr. 537/2014, iar anexa XXII la Acordul privind SEE trebuie modificată pentru a preciza procedurile de asociere cu acest comitet.

               (6)Prin urmare, anexa XXII și Protocolul 37 la Acordul privind SEE ar trebui modificate în mod corespunzător.

               (7)Poziția Uniunii în cadrul Comitetului mixt al SEE ar trebui, prin urmare, să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE referitor la propunerea de modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei, JO L 158, 27.5.2014, p. 77.

                     (2)

                        Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate, JO L 158, 27.5.2014, p. 196.

                     (3)

                        JO L 305, 30.11.1994, p. 6-8.

                     (4)

                        JO L 305, 30.11.1994, p. 6.

                     (5)

                        JO L 1, 3.1.1994, p. 3.

                     (6)

                        Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei, JO L 158, 27.5.2014, p. 77.

                     (7)

                        Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate, JO L 158, 27.5.2014, p. 196.

    ---documentbreak---

               COMISIA EUROPEANĂ
            Bruxelles,2.3.2018
            COM(2018) 83 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată, în numele Uniunii Europene, în cadrulComitetului mixt al SEE referitor la o modificare a anexei XXII(Dreptul societăților comerciale) și a Protocolului 37 (care cuprinde lista prevăzută laarticolul 101) la Acordul privind SEE

               ANEXĂ
               DECIZIA NR.   /     A COMITETULUI MIXT AL SEE

                  de modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei
                  1
               , astfel cum a fost rectificat în JO L 170, 11.6.2014, p. 66, trebuie încorporat în Acordul privind SEE.

               (2)Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate
                  2
                trebuie încorporată în Acordul privind SEE.

               (3)Pentru buna funcționare a Acordului privind SEE, Protocolul 37 la Acordul privind SEE trebuie extins pentru a include Comitetul organismelor europene de supraveghere a auditului (COESA), înființat prin Regulamentul (UE) nr. 537/2014, iar anexa XXII la Acordul privind SEE trebuie modificată pentru a preciza procedurile de asociere cu acest comitet.

               (4)Prin urmare, anexa XXII și Protocolul 37 la Acordul privind SEE ar trebui modificate în mod corespunzător,

               ADOPTĂ PREZENTA DECIZIE:

               Articolul 1

               Anexa XXII la Acordul privind SEE se modifică după cum urmează:

               1.La punctul 10f (Directiva 2006/43/CE a Parlamentului European și a Consiliului) se adaugă următorul text:

               „-32014 L 0056: Directiva 2014/56/UE a Parlamentului European și a Consiliului din 16 aprilie 2014 (JO L 158, 27.5.2014, p. 196).

               În sensul prezentului acord, dispozițiile directivei se citesc cu următoarea adaptare:

               La articolul 30c alineatul (3), în ceea ce privește statele AELS, cuvintele «astfel cum sunt stabilite în Carta drepturilor fundamentale a Uniunii Europene» nu se aplică.”

               2.După punctul 10i (Directiva 2013/34/UE a Parlamentului European și a Consiliului) se inserează următorul text:

               „10j.32014 R 0537: Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (JO L 158, 27.5.2014, p. 77), astfel cum a fost rectificat în JO L 170, 11.6.2014, p. 66.

               Modalități de asociere a statelor AELS, în conformitate cu articolul 101 din acord:

               Autoritățile competente ale statelor AELS menționate la articolul 32 alineatul (1) din Directiva 2006/43/CE au dreptul de a participa pe deplin în cadrul Comitetului european de supraveghere a auditului (COESA), în aceleași condiții ca și autoritățile competente ale statelor membre ale UE, dar nu au drept de vot. Membrii din statele AELS nu sunt eligibili pentru președinția COESA în temeiul articolului 30 alineatul (6).

               În sensul prezentului acord, dispozițiile regulamentului se citesc cu următoarele adaptări:

               (a)Cuvintele «dreptul Uniunii sau prin dreptul intern» se înlocuiesc cu «Acordul privind SEE sau prin dreptul intern», «dreptul Uniunii și de dreptul intern» cu «Acordul privind SEE și de dreptul intern», iar cuvintele «dreptului Uniunii sau dreptului intern» se înlocuiesc cu «Acordului privind SEE sau dreptului intern» și «dreptului Uniunii sau al dreptului intern» cu «Acordului privind SEE sau al dreptului intern».

               (b)La articolul 41, în ceea ce privește statele AELS:

               (i)cuvintele «17 iunie 2020» se citesc «șase ani de la data intrării în vigoare a Deciziei nr. …/… a Comitetului mixt al SEE din … [prezenta decizie]»;

               (ii)cuvintele «17 iunie 2023» se citesc «nouă ani de la data intrării în vigoare a Deciziei nr. …/… a Comitetului mixt al SEE din … [prezenta decizie]»;

               (iii)cuvintele «16 iunie 2014» se citesc «data intrării în vigoare a Deciziei nr. .../... a Comitetului mixt al SEE din ... [prezenta decizie]»;

               (iv)cuvintele «17 iunie 2016» se citesc «doi ani de la data intrării în vigoare a Deciziei nr. …/… a Comitetului mixt al SEE din ... [prezenta decizie]».

               (c)La articolul 44, în ceea ce privește statele AELS, cuvintele «de la 17 iunie 2017» se citesc «la un an de la data intrării în vigoare a Deciziei nr. .../... a Comitetului mixt al SEE din ... [prezenta decizie]».”

               Articolul 2

               Se adaugă următorul punct la Protocolul 37 la Acordul privind SEE:

               „40.Comitetul organismelor europene de supraveghere a auditului (COESA) [Regulamentul (UE) nr. 537/2014 al Parlamentului European și al Consiliului].”

               Articolul 3

               Textele Regulamentului (UE) nr. 537/2014, astfel cum a fost rectificat în JO L 170, 11.6.2014, p. 66, și ale Directivei 2014/56/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 4

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.

                  3Articolul 5

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele

                     Secretarii
                     Comitetului mixt al SEE

                     (1)

                        JO L 158, 27.5.2014, p. 77.

                     (2)

                        JO L 158, 27.5.2014, p. 196.

                     (3)
                  *
                        [Nu au fost semnalate obligații constituționale.] [Au fost semnalate obligații constituționale.]